b'\n_START_ARTICLE_\nK\xc3\xa5fjord\n_START_SECTION_\nOlderdalen skole\n_START_PARAGRAPH_\nSentralt i Olderdalen ligger Olderdalen barne- og ungdomsskole, like i n\xc3\xa6rheten av kultursenteret, biblioteket, r\xc3\xa5dhuset og idrettshallen. Skolen ligger er plassert i naturomgivelser der elevene b\xc3\xa5de har tilgang til skog, fjell og sj\xc3\xb8. Det er en flerkulturell skole der ogs\xc3\xa5 samisk spr\xc3\xa5k tilbys. Elevene kommer fra blant annet Olderdalen, Birtavarre og Djupvik. _NEWLINE_En av skolens viktigste virksomheter er utvikling av skolen, og de kan vise til god utnyttelse av ressursene av personalet, rombruk, og l\xc3\xa6remidler. Organiseringen av skolen foreg\xc3\xa5r i s\xc3\xa5kalte baser. Deler av skole\xc3\xa5ret er ogs\xc3\xa5 elevene delt opp i bolker der de har temakvelder og elevdager der de f\xc3\xa5r ta del i innholdet som skal gjennomf\xc3\xb8res.\n_START_SECTION_\nManndalen skole / Olmm\xc3\xa1iv\xc3\xa1kki skuvla / Olmanvankan koulu\n_START_PARAGRAPH_\nSentralt i Manndalen er Manndalen skole lokalisert med elever fra 1.-10. trinn. Skolen har elever med norsk og samisk som f\xc3\xb8rstespr\xc3\xa5k, og har i en \xc3\xa5rrekke v\xc3\xa6rt den eneste skolen i hele Troms fylke som har hatt kvenskelever. Skolen tilbyr dessuten spr\xc3\xa5kvalget tegnspr\xc3\xa5k. Skolen har blant annet tilgang til ballbinge, sykkell\xc3\xb8ype og skitrekk, og ligger i umiddelbar n\xc3\xa6rhet til blant annet Senter for nordlige folk med skolebibliotekfilial.   _NEWLINE_\xc3\x85rlig drar skolen p\xc3\xa5 leirskole der alle klassetrinn tar del i temaene skog, hav og fjell.\n_START_SECTION_\nTrollvik skole\n_START_PARAGRAPH_\nTrollvik skole ligger ogs\xc3\xa5 her. Noen ganger i m\xc3\xa5neden har de ogs\xc3\xa5 uteskole. Denne skolen er den eneste uten ungdomsskole, med omtrent 44 elever.\n_START_SECTION_\nHistorie\n_START_PARAGRAPH_\nI Birtavarre ble det drevet koppergruver fra 1898 til 1919. K\xc3\xa5fjord ble egen kommune i 1930 etter \xc3\xa5 ha blitt utskilt fra Lyngen kommune i 1930._NEWLINE_H\xc3\xb8sten 1944 ble bygdene f\xc3\xb8rst i ytre K\xc3\xa5fjord, og noen uker senere dalene evakuert. En del av befolkningen r\xc3\xb8mte til fjells men ble evakuert i desember. Bare en liten del av bebyggelsen ble brent, mens resterende bebyggelse ble revet eller ramponert av tyske styrker.  _NEWLINE_For \xc3\xa5 sikre seg mot et sovjetisk angrep gjennom den finske kilen og ned Skibotndalen ble det anlagt en tysk forsvarslinje, Lyngenlinjen gjennom kommunene K\xc3\xa5fjord og Storfjord.'